Държавен вестник, бр. 94, 2004 г., стр. 13

Б Р О Й  94
Д Ъ Р Ж А В Е Н   В Е С Т Н И К
С Т Р .  13
2. Процесуалните документи и съдебните
решения винаги се изпращат на езика или ези-
ците, на които са съставени.
3. Независимо от разпоредбата на чл. 16 от
конвенцията, когато органът, издал книжата,
знае или има причини да приеме, че адресатът
разбира само някой друг език, книжата или поне
най-важните им пасажи се придружават от пре-
вод на този език.
4. Независимо от разпоредбата на чл. 16 от
конвенцията за улеснение на органите на замо-
лената страна процесуалните документи и съ-
дебните решения се придружават от кратко
резюме на съдържанието им, преведено на ези-
ка или на един от езиците на тази страна.
Член 16
Връчване по пощата
1. Компетентните съдебни органи на всяка
договаряща страна могат да изпращат пряко по
пощата процесуални документи и съдебни ре-
шения на лица, които са на територията на дру-
га договаряща страна.
2. Процесуалните документи и съдебните ре-
шения се придружават от съобщение, в което се
отбелязва, че адресатът може да получи инфор-
мация от органа, посочен в съобщението, относ-
но своите права и задължения във връзка с връч-
ването на книжата. Към съобщението се прилага
разпоредбата на ал. 3 на чл. 15 от този протокол.
3. Разпоредбите на чл. 8, 9 и 12 от конвенци-
ята се прилагат съответно и за връчване по
пощата.
4. За връчването по пощата се прилагат и
разпоредбите на ал. 1, 2 и 3 на чл. 15 от този
протокол.
Член 17
Трансгранично наблюдение
1. Служители на договаряща страна, които в
хода на разследване наблюдават в своята стра-
на предполагаем участник в престъпление, за
което може да се поиска екстрадиция, или лице,
за което съществуват сериозни основания да се
приеме, че ще допринесе за установяване на
самоличността или местонахождението на та-
къв участник, получават разрешение да продъл-
жат наблюдението си на територията на друга
договаряща страна, когато последната е допус-
нала трансгранично наблюдение в отговор на
молба за правна помощ, изпратена предвари-
телно. Разрешението може да съдържа опреде-
лени условия.
При поискване наблюдението се поверява
на служители на страната, на чиято територия
се извършва.
Молбата за правна помощ по първия абзац
на ал. 1 се изпраща на орган, определен от вся-
ка договаряща страна и компетентен да издаде
или изпрати исканото разрешение.
2. Когато поради особената спешност на
случая не може да бъде поискано предварител-
но разрешение от другата страна, служителите,
които извършват наблюдение в хода на разс-
ледване, имат право да продължат отвъд гра-
ницата наблюдението на предполагаем извър-
шител на някое от престъпленията, посочени в
ал. 6, при спазване на следните условия:
а) определените по ал. 4 органи на договаря-
щата страна, на чиято територия трябва да бъде
продължено наблюдението, се уведомяват не-
забавно в хода на наблюдението за пресичане-
то на границата;
b) незабавно се изпраща молба за правна
помощ в съответствие с ал. 1, в която се посоч-
ват основанията за пресичане на границата без
предварително разрешение.
Наблюдението се прекратява незабавно, ако
страната, на чиято територия то се провежда,
поиска това след уведомление по буква “а” или
молба по буква “b” или ако не е получено раз-
решение в срок от 5 часа след пресичане на
границата.
3. Наблюдението по ал. 1 и 2 се извършва
само при спазване на следните общи условия:
а) служителите, които извършват наблю-
дението, трябва да спазват разпоредбите на
този член и законодателството на страната,
на чиято територия действат; те трябва да из-
пълняват указанията на компетентните мес-
тни органи;
b) с изключение на случаите по ал. 2 в хода
на наблюдението служителите носят документ,
който удостоверява, че е дадено разрешение;
c) служителите, които извършват наблюде-
нието, по всяко време трябва да бъдат в състо-
яние да представят доказателство, че действат
в служебно качество;
d) служителите, които извършват наблюде-
нието, могат да носят служебното си оръжие в
хода на наблюдението, освен ако замолената
страна изрично е решила друго; използването
на оръжието е разрешено само при законна
самоотбрана;
e) забранено е влизането в частни жилища и
в места, до които няма обществен достъп;
f) служителите, които извършват наблюде-
нието, не могат да спират и разпитват наблюда-
ваното лице, нито да го задържат;
g) всички операции трябва да бъдат доклад-
вани на органите на страната, на чиято терито-
рия са били извършени; от служителите, които
извършват наблюдението, може да бъде поис-
кано да се явят лично;
h) когато бъдат замолени от органите на
страната, на чиято територия е било извърше-
но наблюдението, органите на страната, изпра-
тила наблюдаващите служители, съдействат на
разследването, резултат от операцията, в която
са участвали служителите, включително и на
съдебното производство.
4. Договарящите страни при подписването
или при депозирането на документа си за рати-
фикация, приемане, одобрение или присъеди-
няване чрез декларация, отправена до Генерал-
ния секретар на Съвета на Европа, посочват